Stevča Mihailović
<s>Stevča Mihailović (Jagodina, januar 1804. – Beograd, 19. septembar 1888) je bio srpski političar, predsednik Saveta i predsednik Vlade.</s>

<s>Biografija 
Pod knjazom Milošem bio je carinski činovnik, a za vreme prve vladavine kneza Mihaila okružni načelnik.</s><s>1842. godine, prilikom Vučićeve bune u korist ustavobranitelja, pokušava da vojskom pomogne knezu, ali bez uspeha.</s><s>Pod knezom Aleksandrom Karađorđevićem se u Jagodini bavio trgovinom.</s>

<s>Na Svetoandrejskoj skupštini 1858. godine vođ je obrenovićevaca i predvodi delegaciju koja od kneza Aleksandra traži abdikaciju.</s><s>Po povratku Miloševom 1860. godine postaje predsednik Saveta, dok je pod Mihailom u penziji.</s>

<s>1875. godine postaje predsednik vlade, kao i 1876. godine.</s><s>Ova druga Mihailovićeva vlada vodi oba oslobodilačka rata sa Turskom i dovodi Srbiju do teritorijalnog proširenja i nezavisnosti na Berlinskom kongresu.</s>

<s>Sahranjen je u Jagodini, njegova grobna crkva je pod zaštitom države, ali se nekoliko decenija nalazi u zapuštenom stanju.</s>

<s>Vidi još 
 Spisak predsednika vlada Srbije
 Mihailovići
 Prva vlada Stevče Mihailovića
 Druga vlada Stevče Mihailovića</s>

<s>Reference</s>

<s>Literatura</s>

<s>Spoljašnje veze</s>

<s>Testament Stevče Mihailovića
 Memoari Stevče Mihailovića</s>

<s>Srpski političari
Srpski memoaristi
Predsednici Vlade Kneževine Srbije
Biografije, Jagodina</s>

